 Iroyin to tẹ AWIKONKO lọwọ ti jẹ ko ye wa pe oludije sipo gomina nipinlẹ Kwara labẹ asia ẹgbẹ oṣelu Social Democratic Party, SDP ati oludije labẹ ẹgbẹ oṣelu New Nigerias People Party, NNPP, Ọjọgbọn ỌbaAbdulraheem ti kede wi pe awọn ti juwọ silẹ lati ṣagbatẹru fẹgbẹ oṣelu Peoples Democratic Party, PDP. Wọn lawọn ti ṣetan lati ṣagbatẹru oludije sipo gomina labẹ asia ẹgbẹ oṣelu PDP, Shuaib Yaman, ki wọn le rọwọ mu ninu eto idibo to n bọ lọna.Ilu Abuja lawọn oludije naa ti ṣe ipade ikọkọ lati fẹnuko, iyẹn lỌjọbọ, Tọside to kọja yii, gẹgẹ bi a ṣe gbọ. Ẹnikan to ta wa lolobo iroyin naa, ẹni to ni ka fi orukọ bo oun laṣiri jẹ ko di mimọ pe nibi ipade naa ni wọn ti jọ tọwọ bọwe adehun, lori bi wọn yoo ṣe pin ipo oṣelu funra wọn, lẹyin ti wọn ba jawe olubori.He said, Ọba Abu ati Hakeem Lawal mọ daju pe awọn le wọle sibikibi ninu eto idibo to n bọ lọna yii, ati pe bi awọn ṣe yapa le fun AbdulRazaq lanfaani lati ijawe olubori. Wọn wa n wa ọna abayọ. 